Manzala
<s>Manzala ( بحيرة المنزلة/Baḥīrat manzala) je boćato jezero (ili laguna) na sjeveroistoku 
Delte Nila u Donjem Egiptu.</s>

<s>Karakteristike</s>

<s>Jezero je dugo 35 km od sjeverozapada prema jugoistoku i do 30 km široko, ali se u sredini gdje strši poluotok Šabul, sužava na samo 15 km.</s>

<s>Manzala ima površinu od 1500 km² i poput ostalih laguna u Delti Nila vrlo je plitka - prosječno od 0,7 do 1,5 m. Sastoji se od oko 30 bazena različitih dubina i kvaliteta vode.</s><s>Najdublji dijelovi (3-5 m) nalaze se na mjestu starog rukavca i duž kanala Manzala koji se redovito jaruža.</s>

<s>Manzala je sa sjevera ograničena Sredozemnim morem, a sa istoka Sueskim kanalom, 
na sjeverozapadu graniči sa Muhafazom Dumjat, a sa jugozapada sa Muhafazom Dakahlija.</s>

<s>Jezero Manzala nije samo najveće među egipatskim jezerima, već je i najbogatije ribolovno područje
U ranim 1970-im tu se izlovljavalo gotovo 50% ukupne količine u zemlji, da bi se tokom 1980-ih to smanjilo na 35%.</s><s>To smanjenje se nastavilo i tokom 21. vijeka kako se smanjuje površina pod vodom.</s>

<s>Manzala je tjesnacima; Gamil, Aštum el-Gamil, Bagdadi, Deiba i (odnedavno) Burg na sjeverozapadu, povezana sa Sredozemnim morem.</s><s>Sa Sueskim kanalom veže ga mali kanal Kabuti.</s><s>Tih šest otvora snabdijevaju jezero morskom vodom.</s><s>Duž zapadne i južne obale slivaju se u jezero brojni kanali sa Nila, koji ga pune slatkom vodom, a najveći su; Bahr el Bakar, Bahr Hadus, Ramsis, Al-Sirf, Abu Garida i Faraskur.</s>

<s>Sjeverozapadni dio jezera povezan je sa estuarijem rukavca Nila Dumjat, - kanalima Ratama i Sufara.</s><s>Ti su kanali iskopani za osvježavanje sjeverozapadnog djela jezera vodama Nila za sezone poplava.</s>

<s>Na Jezeru Manzala ima bezbroj otoka, čiji broj varira od količine vode -  1971. ih je izbrojano čak 1022, što je činilo 9% ukupne površine jezera.</s>

<s>Duž uskog pješčanog jezičca koji dijeli jezero od Sredozemnoga mora ide autoput 40 koji povezuje Dumjat sa Port Saidom.</s>

<s>U zapadnome dijelu jezera otkrivena su 2006. ležišta prirodnoga plina.</s>

<s>Izvori</s>

<s>Vanjske veze</s>

<s>Lake Manzala, Egypt</s>

<s>Jezera u Egiptu</s>

